**CAPITOLUL VI. DESCRIEREA COMPLEMENTARITĂȚII ȘI/SAU CONTRIBUȚIEI LA OBIECTIVELE ALTOR STRATEGII RELEVANTE (NAȚIONALE, SECTORIALE, REGIONALE, JUDEȚENE ETC.)**

Prin intermediul obiectivelor, priorităţilor, domeniilor de intervenție şi măsurilor stabilite, SDL a ***Grupului de Acțiune Locală*** ***Sudul Gorjului*** asigură corespondenţa cu alte strategii:

**Strategia Națională** **pentru Dezvoltare Durabilă a României** **Orizonturi 2013-2020-2030[[1]](#footnote-1)**

Primul nivel de corespondență analizat este cel **național**, fiind identificate corelații cu obiectivele SNDD RO2013-2020-2030, mai exact cu ***obiectivul național 2020 „Consolidarea structurilor din domeniul agro-alimentar și silvic concomitent cu dezvoltarea economică și socială a zonelor rurale pentru reducerea decalajelor și atingerea nivelului mediu actual de performanță al țărilor membre ale UE.”***

**Planul Național de Dezvoltare Rurală (PNDR) 2014-2020**

Strategia de Dezvoltare Locală***,*** prin măsurile propuse, este complementară cu PNDR 2014-2020, în sensul că vizează dezvoltarea durabilă a spațiului rural din teritoriu. Pe de altă parte, **demarcarea** operațiunilor propuse în cadrul SDL de cele aferente PNDR 2014-2020, constă în faptul că, acestea au fost stabilite în concordanță cu specificul local al teritoriului, cu prioritizarea celor care răspund necesităților specifice identificate.

**Programul pentru Dezvoltarea Clasei de Mijloc[[2]](#footnote-2)**

Măsurile propuse în cadrul SDL sunt complementare cu direcțiile strategice propuse de **Pachetul „Clasa de mijloc la sate”**, ce vizează creșterea accesibilității micilor fermieri și a micilor întreprinzători la Planul Național de Dezvoltare Rurală, reducerea vârstei medii a fermierilor activi, îmbunătățirea managementului, transferul intergenerațional și facilitarea comasării terenurilor în favoarea altor membri ai comunității, modernizarea producției și orientarea spre piețele de desfacere de la orașe, folosirea potențialului cultural și natural al zonelor protejate, păstrarea rolului de motor al comunității rurale în ceea ce privește GAL-urile.

**Strategia Națională de Competitivitate 2014-2020[[3]](#footnote-3)**

**Măsura 3.1.** este complementară cu priorităție Strategiei Naționale de Competitivitate 2014-2020, întrucât are în vederea promovarea sectoarelor identificate de către aceasta ca fiind „*cu potențial de specializate inteligentă.*”

**Strategia Guvernului României de Incluziune a cetățenilor români aparținând minorității rome pentru perioada 2014-2020[[4]](#footnote-4)**

**Măsura 3.3.**prin obiectivele stabilite este complementară cu scopul și obiectivele acestei strategii ce urmărește realizarea incluziunii socio-economice a minorității rome.

**Programul Operational Capital Uman – POCU[[5]](#footnote-5)**

**Măsura 1**vizează operațiuni în domeniul formării profesionale și a transferului de cunoștințe, fiind astfel complementară cu obiectivele POCU de dezvoltare a capitalului uman și creșterea competitivității, prin corelarea educației și învățării pe tot parcursul vieții cu piața muncii și asigurarea de oportunități sporite pentru participarea viitoare pe o piață a muncii modernă, flexibilă și inclusivă.

De asemenea, complementaritatea cu POCU rezultă și din faptul că, măsurile planificate a fi implementate prin intermediul Axei Prioritare 5**:** *Dezvoltare locală plasată sub responsabilitatea comunității* se corelează cu cele din cadrul SDL-urilor finanțate în cadrul LEADER în vederea îndeplinirii obiectivului-țintă de reducere a numărului de persoane expuse riscului de sărăcie și excluziune socială, precum și a obiectivelor în domeniul ocupării forței de muncă și a educației.

**Programul Operational Sectorial Cresterea Competitivitatii Economice (POS CCE)**

**Măsura 3.1.**prinobiectivele sale de dezvoltare a întreprinderilor este complementară cu operațiunile vizate de POSCCE în programarea financiară 2014-2020, ce vizează modernizarea întreprinderilor.

**Programul Operational Regional (POR)[[6]](#footnote-6)**

POR 2014-2020 își propune creșterea competitivității economice și îmbunătăţirea condițiilor de viață ale comunităților locale și regionale prin sprijinirea dezvoltării mediului de afaceri, a condițiilor infrastructurale și a serviciilor, care să asigure o dezvoltare sustenabilă a regiunilor, capabile să gestioneze în mod eficient resursele, să valorifice potențialul lor de inovare și de asimilare a progresului tehnologic. Prin măsurile propuse, obiectivele SDL devin complementare cu cele stabilite de către Programul Operațional Regional.

**Strategia de Dezvoltare Durabilă a Județului Gorj**

**Strategia de Dezvoltare a Județului Mehedinți**

La nivel **județean**, SDL se corelează cu cele două strategii județene, întrucât va contribui la atingerea biectivele de dezvoltare stipulate în cadrul prin implementarea măsurilor propuse.

**Strategii de Dezvoltare Locală ale localităților partenere**

Din analiza nivelului **local** de corespondență a SDL cu alte documente programatice relevante, au rezultat corelații între obiectivele strategiei GAL și obiectivele generale ale Strategiile de Dezvoltare Locală ale celor **20** **unități administrativ-teritoriale partenere** care vizează *dezvoltarea durabilă a localităților prin diversificare economică, dezvoltarea unui sector agricol performant, îmbunătățirea calității mediului, modernizarea și dezvoltarea insfrastructurii publice, valorificarea potențialului turistic și cultural, dezvoltarea parteneriatului public-privat.*

1. **Obiectiv 1.1.:** *Schimbări climatice și energia curată;* ***Obiectiv 1.3.:*** *Producție și consum durabile;* ***Obiectiv 1.6.:*** *Incluziunea socială, demografia și migrația;* ***Obiectiv 1.7.:*** *Sărăcia globală și sfidările dezvoltării durabile.*  [↑](#footnote-ref-1)
2. **Direcția I**: *Un Plan Național de Dezvoltare Rurală mai accesibil micilor fermieri și micului întreprinzător;* **Direcția II**: *Schimbarea de generații în agricultură și un nou rol pentru ferma de familie;* **Direcția IV:** *Investiții în mediul rural;* **Direcția VI:** *Dezvoltarea economiei rurale prin eco și agroturism;* **Direcția VII:** *O nouă misiune pentru Grupurile de Acțiune Locală.*  [↑](#footnote-ref-2)
3. **Prioritatea 2:** *Acțiuni parteneriale între mediul public și mediul privat;* **Prioritatea 4:** *Promovarea celor 10 sectoare de viitor.* [↑](#footnote-ref-3)
4. **Obiectivul 1**: *Creșterea nivelului de incluziune educațională a cetățenilor români aparținând minorității rome (...);* **Obiectivul 6**: *Păstrarea, afirmarea și dezvoltarea identității culturale a romilor;*  [↑](#footnote-ref-4)
5. **AP6:** *Educatie si competente;* **AP3:** *Locuri de munca pentru toti***; AP 4:** *Incluziunea socială și combaterea sărăciei;* **AP 5:** *Dezvoltare locală plasată sub responsabilitatea comunității.*  [↑](#footnote-ref-5)
6. **AP 2 -** *Imbunatatirea competitivitatii intreprinderilor mici si Mijlocii*; **AP 4 -** *Sprijinirea dezvoltarii urbane durabile*; **AP 5 -** *Conservarea, protectia si valorificarea durabila a patrimoniului cultural*; **AP 7 -** *Diversificarea economiilor locale prin dezvoltarea durabila a turismului*; **AP 8 -** *Dezvoltarea infrastructurii sanitare si sociale*; **AP 10 -** *Imbunatatirea infrastructurii educationale*; [↑](#footnote-ref-6)